
Κοζάνη,  07  Αυγούστου 2026
ΔΕΛΤΙΟ ΤΥΠΟΥ

Δωρεά ειδών ιματισμού  από τον Σύλλογο Αλληλεγγύης και Εθελοντισμού Γρεβενών «Ελπίδα», στο Γραφείο Αντιμετώπισης Ενδοοικογενειακής Βίας του Αστυνομικού Τμήματος Γρεβενών 
Παραδόθηκαν λευκά είδη (σεντόνια, πετσέτες, κ.α.) τα οποία θα χρησιμοποιηθούν στον χώρο φιλοξενίας περιστατικών ενδοοικογενειακής βίας
Το προηγούμενο χρονικό διάστημα παραδόθηκε από το Σύλλογο Αλληλεγγύης και Εθελοντισμού Γρεβενών «Ελπίδα» είδη ιματισμού στο Γραφείο Αντιμετώπισης Ενδοοικογενειακής Βίας του Αστυνομικού Τμήματος Γρεβενών.
Ειδικότερα, παραδόθηκαν λευκά είδη, όπως σεντόνια, πετσέτες και λοιπά είδη πρώτης ανάγκης, τα οποία θα χρησιμοποιηθούν στον χώρο φιλοξενίας περιστατικών ενδοοικογενειακής βίας, συμβάλλοντας ουσιαστικά στη βελτίωση των συνθηκών διαμονής και φροντίδας των φιλοξενούμενων θυμάτων.

Η συγκεκριμένη πρωτοβουλία αποτελεί έμπρακτη απόδειξη κοινωνικής ευαισθησίας και αλληλεγγύης, αναδεικνύοντας τη σημασία της συνεργασίας μεταξύ κοινωνικών φορέων και Ελληνικής Αστυνομίας, για την προστασία και υποστήριξη των θυμάτων ενδοοικογενειακής βίας.

Η Διεύθυνση Αστυνομίας Γρεβενών ευχαριστεί θερμά τον Σύλλογο Αλληλεγγύης και Εθελοντισμού Γρεβενών «Ελπίδα» για τη διαρκή στήριξη και προσφορά του στο κοινωνικό έργο των Αστυνομικών Υπηρεσιών.

